
Καταβολή μέρους δεδουλευμένων αποδοχών στους μισθωτούς της 

επιχ/σης ΗΒΗ - ΠΑΝΑΓΟΠΟΥΛΟΣ ΑΒΕ. 4 

Χορήγηση έκτακτης οικονομικής ενίσχυσης στους άνεργους του κα- 
'πνεργοστασίου «ΤΚΑΝ3 ΕΛΛΗΝΙΚΗ» περιοχής Αλεξάν¬ 
δρειας. 5 

Χορήγηση έκτακτης οικονομικής ενίσχυσης στους άνεργους μισθω¬ 
τούς τουριστικών και επισιτιστικών επαγγελμάτων Ν. Κέρκυ¬ 
ρας. 6 

Κατάργηση πόρων και διάλυση ΚΑΦ Λιμένα Αλιβερίου. 7 

Αναπροσαρμογή συντάξεων Ταμείου Ασφαλίσεως Προσωπικού 

ΕΤΒΑ. 8 

Συγκρότηση Ελεγκτικού Συμβουλίου της Ε.Π.Α.Ε. 9 

Κήρυξη περιοχών ερευνητέων από το Δημόσιο στο Νομό Κυκλάδων 

(Ν. Άνδρος).10 

Ψήφιση νέου Οργανισμού Εσωτερικής Υπηρεσίας Νομού Ζακύν¬ 
θου. . . . .11 

Μεταβίβαση κοιν. έκτασης αγρ/τος Ν. Ηρακλείτσας στην ομώνυμη 

Κοινότητα Ν. Καβάλας.12 

Προσαρμογή του Οργανισμού Εσωτερικής Υπηρεσίας (ΟΕΥ) της 

νικών Ασφαλίσεων .23 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 97208 (1) 


Κάλυψη εσόδων του ΤΕΒΕ και ΤΑΕ που απώλεσαν από την εφαρμογή 
του Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 1642/1986 «Για την εφαρμογή του φόρου 
προστιθέμενης αξίας και άλλες διατάξεις». 

β. Τη διάταξη του άρθρου 6 του Ν. 1798/1988 «Υπολογισμός και 
συντελεστές του φόρου κατανάλωσης καπνοβιομηχανικών προϊόντων 
και άλλες διατάξεις». 

γ. Την ανάγκη κάλυψης της απώλειας των εσόδων του ΤΕΒΕ και 
ΤΑΕ από την εφαρμογή του φόρου προστιθέμενης αξίας από 1.1.1987, 
αποφασίζουμε: 

1. Από το έτος 1987 και εφεξής η απώλεια των εσόδων από κοινωνι¬ 
κούς πόρους που επήλθε στο Ταμείο Επαγγελματιών και Βιοτεχνών 
Ελλάδος και στο Ταμείο Ασφαλίσεων Εμπόρων λόγω εφαρμογής του 
Φ.Π.Α. από 1.1.1987, καλύπτεται με επιχορήγηση η οποία καθορίζε¬ 
ται σε ποσοστό 17,6% ετησίως, με βάση υπολογισμού τα καθαρά 
έσοδα, που εισπράχθηκαν από τα Ταμεία αυτά κατά το έτος 1986. 

2. Από τα δικαιούμενα ετήσια ποσά, όπως προκύπτουν πιο πάνω, 
αφαιρείται το ποσό που αποδίδεται ως κοινωνικός πόρος, σύμφωνα με 
τη νομοθεσία που ισχύει, στους Οργανισμούς αυτούς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

-♦ . 

' Αριθ. 50354 (2) 

Τροποποιήσεις στον Οργανισμό της Αγροτικής Τράπεζας της Ελλάδας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 1 του Ν. Δ/τος 170/74 «περί τροποποι- 
ήσεως και συμπληρώσεως διατάξεων προσωπικού της Α.Τ.Ε. (ΦΕΚ 
344/Α/74). 

β) Την αριθ. 4/29.4.88 απόφαση του Διοικητικού Συμβουλίου της 
Αγροτικής Τράπεζας της Ελλάδος, αποφασίζουμε: 

Εγκρίνουμε συμπληρωματικά την αριθ. 4/29.4.88 απόφαση του 
Διοικητικού Συμβουλίου της Αγροτικής Τραπέζης της Ελλάδος και ει¬ 
δικότερα την παρ. 1 του άρθρου 5 και το άρθρο 6 της παραπάνω απόφα¬ 
σης με την οποία επέρχονται οι κατωτέρω τροποποιήσεις στον Οργανι¬ 
σμό της Αγροτικής Τραπέζης της Ελλάδος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1. 

Τα εδάφια 1 και 3 της παραγράφου Α του άρθρου 27 του Οργανισμού 
καταργούνται και (αντικαθίστανται ως εξής: 

«1: Προϊστάμενοι των Γεωτεχνικών Επιθεωρήσεων και Επιθεωρή¬ 
σεων Συνεταιρισμών τοποθετούνται υπάλληλοι των Κλάδων Γεωτεχνι¬ 
κών και Οικονομικών αντίστοιχα, με βαθμό Υποδιευθυντή στις Επιθεω¬ 
ρήσεις με έδρα την Κομοτηνή, τη Θεσ/νίκη, την Κοζάνη, τα Ιωάννινα, 
τη Λάρισα, την Κέρκυρα, την Πάτρα, τη Λαμία, την Αθήνα, την Τρί¬ 
πολη. τη Μυτιλήνη, το Ηράκλειο και τη Ρόδο και με βαθμό Τμημα- 
τάρχη των αντιστοίχων Κλάδων στις υπόλοιπες Επιθεωρήσεις αντί¬ 
στοιχα». 

Άρθρο 2. 

Η παράγραφος 2 του άρθρου 37 του Οργανισμού καταργείται και 
αντικαθίσταται ως εξής: 

«2. Υποδιευθυντές. Εκατόν εξήντα (160) ως εξής: 

α) Ένας (1) του Κλάδου Νομικών για τη Διεύθυνση Νομικών Υπηρε¬ 
σιών. 

β) Τρεις (3) του Κλάδου Μηχανικών Ανωτάτων Σχολών για τη Διεύ¬ 
θυνση Τεχνικών Έργων. 

γ) Δέκα (10) παρά τη Διοικήσει και για τις Εταιρείες μετοχικού εν¬ 
διαφέροντος ΑΤΕ εκτός του Κλάδου Νομικών. 

δ) Εκατόν σαράντα έξι (146) όλων των Κλάδων και Ειδικοτήτων 
εκτός των Κλάδων των Νομικών και Μηχανικών Ανωτάτων Σχολών 
όπως παρακάτω: 

Επτά (7) για τη Διεύθυνση Επιθεώρησης. 

Ανά τέσσερις (4) για τις Δ/νσεις Αγροτικής Πίστης, Γεωργικών Βιο¬ 
μηχανικών, Διεθνών Συναλλαγών και Κεντρικού Καταστήματος. 

Ανά τρεις (3) για τις Δ/νσεις Συνεταιρισμών, Οργάνωσης, Οικονομι¬ 
κών Υπηρεσιών, Τραπεζικών Εργασιών, Μηχανογράφησης, Προσωπι¬ 
κού. Φυτικής Παραγωγής και Ζωικής Παραγωγής. 

Δύο (2) για τη Διεύθυνση Μελετών και Προγραμματισμού. 

Ένας (1) για την Υποδ/νση Διοίκησης. 

Ένας (1) για την Υποδ/νση Προμηθειών. 

Ένας (1) για την Υποδ/νση Εκπαίδευσης και Ενημέρωσης. 

Ένας (1) για Διευθυντής του Ταμείου Υγείας Προσωπικού ΑΤΕ. 

Ένας (1) για Διευθυντής του Ταμείου Συντάξεων και Προνοίας Προ¬ 
σωπικού ΑΤΕ. 

Ανά δύο (2) για τα Καταστήματα Αθηνών, Αττικής, Θεσ/νίκης, Λά¬ 
ρισας, Πάτρας και Ηρακλείου. 

Ανά ένας (1) για τα Καταστήματα Β' Ηρακλείου, Β' Λάρισας, Ιωαν- 
νίνων & Πειραιά. 

Σαράντα πέντε (45) για Διευθυντές των υπόλοιπων Καταστημάτων 
που εδρεύουν σε πρωτεύουσες Νομών. 

Πέντε (5) για Διευθυντές Καταστημάτων Α' τάξης που δεν εδρεύουν 
σε πρωτεύουσες Νομών. 

Ανά ένας (1) για τις Γεωτεχνικές Επιθεωρήσεις και Επιθεωρήσεις 
Συν/σμών με έδρα την Κομοτηνή, τη Θεσ/νίκη, την Κοζάνη, τα Ιωάν¬ 
νινα. τη Λάρισα, την Κέρκυρα, την Πάτρα, τη Λαμία, την Αθήνα, την 
Τρίπολη, τη Μυτιλήνη, το Ηράκλεο και τη Ρόδο». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΠΑΝ. ΡΟΥΜΕΛΙΩΤΗΣ ΓΙΑΝΝΗΣ ΠΟΤΤΑΚΗΣ 

"'Φ 

Αριθ. 98402/3565/π.ε. (3) 

Αναγνώριση κυνηγετικού συλλόγου Αγ. Άννας Εύβοιας ως συνεργαζό- 
μενου με το ΥΠ. ΓΕ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 266 Ν.Δ. 86/69 «περί Δασικού Κώ¬ 
δικα», όπως έχουν αντικατασταθεί από εκείνες του άρθρου 11 του Ν. 
177/75. 

2. Την αριθ. 25234/1637/7.4.1976 απόφαση Υφ/ργού Γεωρ¬ 
γίας. «περί έγκρισης των Καταστατικών των κυνηγετικών συλλόγων 
κ.λπ.». 

3. Το αριθ. ΗΒ 1160/8.7.1987 έγγραφο του Δ/ρχείου Λίμνης Εύ¬ 
βοιας. 

4. Την αριθ. 260347/11.2.87 (ΦΕΚ .38 Β/16.2.87) απόφαση 
των Πρωθυπουργού και Υπουργού Γεωργίας «περί ανάθεσης αρμοδιο¬ 


τήτων του Υπουργού Γεωργίας στον Υφυπουργό Γεωργίας Κ. Τσιγα- 
ρίδα». 

5. Την αριθ. 381346/4.11.87 (ΦΕΚ 705 Β/8.12.87) απόφαση 
του Υφ/ργού Γεωργίας «περί μεταβίβασης στο Γεν! Γραμματέα, Ειδι¬ 
κούς Γραμματείς και τους υπηρεσιακούς παράγοντες του Υπ. ΓΕ της 
εξουσίας να υπογράφουν «Με εντολή Υφυπουργού», αποφασίζουμε: 

Αναγνωρίζουμε ως συνεργαζόμενο σωματείο με τις υπηρεσίες του 
ΥΠ.ΓΕ. τον κυνηγετικό σύλλογο Άγ. Άννας Εύβοιας του οποίου η 
ίδρυση εγκρίθηκε με την 259/1986 απόφαση πολυμελούς Πρωτοδι¬ 
κείου Χαλκίδας. 

Έδρα του συλλόγου είναι η Άγ. Άννα Εύβοιας και περιφέρειας ευθύ¬ 
νης του, η περιοχή των Κοινοτήτων Άγ. Άννας, Κεραμείας, Αμελά- 
ντων, Κερασιάς, Παπάδων, Κοτσικιάς και Αχλαδιού, που αποσπώνται 
από την περιφέρεια του κυνηγετικού συλλόγου Λίμνης. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Νοεμβρίου 1988 

Ο Ειδικός Γραμματέας 
Β. ΓΙΩΤΑΚΗΣ 

-♦- 

Αριθ. 32469 (4) 

Καταβολή μέρους δεδουλευμένων αποδοχών στους μισθωτούς της 
επιχ/σης ΗΒΗ - ΠΑΝΑΓΟΠΟΥΛΟΣ ΑΒΕ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου» «περί καταβολής υπό του Οργα¬ 
νισμού Απασχολήσεως Εργατικού Δυναμικού, δεδουλευμένων αποδο¬ 
χών και αποζημιώσεων εις μισθωτούς κ.λπ.». 

2. Την αριθμ. 3623/88 γνωμοδότηση του Δ.Σ. του ΟΑΕΔ (αριθμ. 
συνεδρίασης 324/1.11.88) που μας υποβλήθηκε με το αριθμ. 
115.484/2.11.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΗΒΗ - ΠΑΝΑΓΟΠΟΥΛΟΣ ΑΒΕ, αποφασίζουμε: 

Εγκρίνουμε την καταβολή από τον ΟΑΕΔ στους 304 μισθωτούς της 
επιχείρησης ΗΒΗ - ΠΑΝΑΓΟΠΟΥΛΟΣ ΑΒΕ μέρους των δεδουλευμέ¬ 
νων αποδοχών μηνών Σεπτεμβρίου - Οκτωβρίου 1988 ποσού τριάντα 
χιλιάδων (30.000) δρχ. συνολικής δαπάνης εννιά εκατομμυρίων εκα¬ 
τόν είκοσι χιλιάδων (9.120.000) δρχ. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 2 Νοεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- - 

Αριθ. 32422 (5) 

Χορήγηση έκτακτης οικονομικής ενίσχυσης στους άνεργους του κα¬ 
πνεργοστασίου «ΤΚΑΝ5 ΕΛΛΗΝΙΚΗ» περιοχής Αλεξάνδρειας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως οργανισμού Απασχολήσεως & Ασφαλίσεως Ανεργίας, 
όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 3506/88 απόφαση του Δ.Σ. του ΟΑΕΔ (αρ. Συνεδρία¬ 
σης 323/25.10.88 που μας υποβλήθηκε με το αριθ. 117133/ 
27.10.88 έγγραφο του οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από είκοσι χιλιάδες (20.000) δρχ. στον καθένα από τους μι¬ 
σθωτούς του καπνεργοστασίου «ΤΚΑΝ5 ΕΛΛΗΝΙΚΗ», που διέκοψε τις 
εργασίες του λόγω πυρκαϊάς και δεν πληροί προϋποθέσεις τακτικής επι¬ 
δότησης. 

Την παραπάνω έκτακτη οικονομική ενίσχυση θα λάβουν και εκείνοι 
των οποίων η επιδότηση θα λήξει κατά τη διάρκεια καταβολής της 
έκτακτης οικονομικής ενίσχυσης. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 31 Οκτωβρίου· 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

.’♦* 

Αριθ. 32439 (6) 

Χορήγηση έκτακτης οικονομικής ενίσχυσης στους άνεργους μισθωτούς 
τουριστικών και επισιτιστικών επαγγελμάτων Ν. Κέρκυρας. 

Ο ΥΠΟΥΡΓΟΣ ΕΡΓΑΣΙΑΣ 

/ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως & Ασφαλίσεως Ανεργίας, 
όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 3509/88 απόφαση του Δ.Σ. του ΟΑΕΔ (αρ. Συνεδρία¬ 
σης 323/25.10.88 που μας υποβλήθηκε με το αριθ. 117133/ 
27.10.88 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης σαν προκαταβολή βάσει της διάταξης του άρθρου 17 παρ. 3 
Ν.Δ. 2961/54 όπως ισχύει από εξήντα χιλιάδες (60.000) δρχ. στον 
καθένα από τους άνεργους μισθωτούς τουριστικών και επισιτιστικών 
επαγγελμάτων Ν. Κέρκυρας που δικαιούνται τακτικής επιδότησης και 
υπέβαλαν ή θα υποβάλουν αίτηση για επιδότηση τους λόγω ανεργίας. 

Η εν λόγω οικονομική ενίσχυση θα παρακρατηθεί εφάπαξ από την 
τακτική επιδότηση από όσους τελικά θα δικαιωθούν επιδόματος ανερ¬ 
γίας ή εφάπαξ από την έκτακτη οικονομική ενίσχυση που θα χορηγηθεί 
στους εγγραφέντες για τακτική επιδότηση άνεργους μισθωτούς τουρι¬ 
στικών και επισιτιστικών επαγγελμάτων της χώρας που δεν θα πληρούν 
τελικά προϋποθέσεις τακτικής επιδότησης. 

Η αξίωση της παραπάνω οικονομικής ενίσχυσης παραγράφεται μετά 
εξήντα (60) ημέρες από την κοινοποίηση της απόφασης αυτής στην αρ¬ 
μόδια για την επιδότηση υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 31 Οκτωβρίου 1988. 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

- ♦ - 

Αριθ. 17575 (7) 

Κατάργηση πόρων και διάλυση ΚΑΦ Λιμένα Αλιβερίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 1254/49. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθμ. 96944/19.10.87 απόφαση του Υπουργού Εργασίας 
«Μεταβίβαση αρμοδιοτήτων του Υπουργού Εργασίας και εξουσία υπο¬ 
γραφής στους Γενικό Γραμματέα κλπ., όπως συμπληρώθηκε με την 
αριθμ. 98551/87 όμοια. 

4. Τον κανονισμό του ΚΑΦ Λιμένα Αλιβερίου που εγκρίθηκε με την 
αριθμ. 33947/7171/1959 (ΦΕΚ 191/Β/4.6.59) απόφαση του 
Υπουργού Εργασίας. 

5. Το αριθμ. 01/1988 πρακτικό της ΔΕ/ΚΑΦ Λ. Αλιβερίου σχε¬ 
τικά με διάλυση του ΚΑΦ Λιμένα Αλιβερίου, που υποβλήθηκε με το 
αριθμ. 89/29.9.88 έγγραφο του προέδρου. 

6. Την αριθ. 941/1958 γνωμοδότηση του ΝΣ του Κράτους για την 
τύχη της περιουσίας του ΚΑΦ μετά την κατάργηση ή διάλυση αυτού, 
αποφασίζουμε: 

1. Αποδεχόμαστε την αρ. 01/88 πρόταση της ΔΕ/ΚΑΦ Λιμένα 
Αλιβερίου και εγκρίνουμε: 

α. Την κατάργηση των πόρων υπέρ του ΚΑΦ Λιμένα Αλιβερίου και 


διάλυση αυτού που αφορά τον σχηματισμό Κεφαλαίου Αποζημιώσεως 
φορτ/τών. 

β. Τα αποθεματικά κεφάλαια του ΚΑΦΛ Αλιβερίου μετά την ολο¬ 
σχερή εξόφληση τυχόν υποχρεώσεών του θα διανεμηθούν ως εφάπαξ 
αποζημίωση στους δικαιούχους εναπομείναντες φορτ/τές που είναι 
ασφαλισμένοι σ’ αυτό, ανάλογα με τα έτη συμμετοχής του καθενός. 

γ. Το ποσό που θα λάβει κάθε δικαιούχος θα καθορισθεί με απόφαση 
της ΔΕ/ΚΑΦ Λιμένα Αλιβερίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωβρίου 1988 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΤΡΟΣ ΜΩΡΑΛΗΣ 

. - 4 - 

Αριθ. Φ.49/2857 (8) 

Αναπροσαρμογή συντάξεων Ταμείου Ασφαλίσεως Προσωπικού ΕΤΒΑ. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ/τος 4577/1966. 

2. Την αριθ. 471/1988 απόφαση του Πρωθυπουργού και του 
Υπουργού Υγείας Πρόνοιας και Κοινωνικών Ασφαλίσεων, «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 3463/7.7.1988 τ.Β'). 

3. Την αριθμ. Α.19199/Δ/955/9.9.1988 απόφαση του Υπουργού 
Εθνικής Οικονομίας. 

4. Την αριθ. 9019/295/25.1.1982 απόφαση του Υπουργού Οικο¬ 
νομικών, που κυρώθηκε με το άρθρο 55 του Ν.1249/1982 και το άρ¬ 
θρο 25 παρ. 3 του Ν.1505/1984 ως προς τον τρόπο υπολογισμού της 
ΑΤΑ. 

5. Την απόφαση του Δ.Σ. του ΤΑΠ-ΕΤΒΑ, η οποία ελήφθη κατά τη 
συνεδρίαση 374/30.9.1988, αποφασίζουμε: 

1. Οι συντάξεις που χορηγεί το Ταμείο Ασφαλίσεως Προσωπικού της 
ΕΤΒΑ, αναπροσαρμόζονται από 1.9.1988 κατά το διορθωτικό ποσο¬ 
στό 0,6% της ΑΤΑ του δευτέρου τετραμήνου 1988 και κατά το ποσο¬ 
στό 5,9% της ΑΤΑ του τρίτου τετραμήνου 1988. 

2. Η αύξηση αυτή χορηγείται με τους όρους και τις προϋποθέσεις που 
καθορίζονται με την αριθ. 8210/183/28.1.1987 απόφαση των 
Υπουργών Εθνικής Οικονομίας, Οικονομικών και Εργασίας, του άρ¬ 
θρου δεύτερου παρ. 4, του Νόμου 1584/1986 και της αριθ. 81601/ 
3056/12.9.1988 Εγκυκλίου του Υπουργείου Οικονομικών. 

3. Τυχόν μεγαλύτερη αύξηση των αποδοχών των υπαλλήλων της 
ΕΤΒΑ που θα χορηγηθεί με ειδική συλλογική σύμβαση εργασίας, θα 
συμψηφιστεί με την παρούσα αύξηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Οκτωβρίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗ! 

- ♦ - 

Αριθ. 28443 (9) 

Συγκρότηση Ελεγκτικού Συμβουλίου της Ε.Π.Α.Ε. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

• - 

Σύμφωνα με: 

1. Τις διατάξεις: 

α. Του άρθρου 18 του Ν.879/79 «περί Ποδ/κών Ανωνύμων Εται¬ 
ρειών». 

β. Του άρθρου 22 του Π.Δ.550/79 «περί οργανώσεως και λειτουρ¬ 
γίας της Ενώσεως Ποδοσφαιρικών Ανωνύμων Εταιρειών». 

γ. Του Ν. 1558/85 «Κυβέρνηση και Κυβερνητικά Όργανα». 

2. Την απόφαση Υ.596/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Πολιτισμού Θεόδωρου 
Στάθη», αποφασίζουμε: 

Ορίζουμε ως μέλη του Ελεγκτικού Συμβουλίου της Ε.Π.Α.Ε. τους 
παρακάτω αναφερόμενους. 

1. Λούφα Δημήτριο. 

2. Χαμάκο Θεόδωρο. 

3. Τσιτσίκα Κυριάκο. 

4. Μπέση Κων/νο. 

5. Καπετανάκη Γεώργιο. 

Η θητεία των ανωτέρω ορίζεται για ένα (1) χρόνο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Νοεμβρίου 1988 


Ο ΑΝΑΠΛ. ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 
-♦- 

Αριθ. 12872 (10) 

Κήρυξη περιοχών ερευνητέων από το Δημόσιο στο Νομό Κυκλάδων (Ν, 

Άνδρος). 


Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: 

1. Τις διατάξεις του Ν.Δ.4433/64 «περί μεταλλευτικών ερευνών 
του Δημοσίου και άλλων τινών μεταλλευτικών διατάξεων» και ειδικό¬ 
τερα τα άρθρα 1 και 2 αυτού, όπως τροποποιήθηκε με το Ν.273/76. 

2. Το Ε.Π. 132/13.10.88 έγγραφο του ΙΓΜΕ με το οποίο αυτό 
προτείνει την κήρυξη περιοχών του Νομού Κυκλάδων ερευνητέων από 
το Δημόσιο, αποφασίζουμε: 

1. Ορίζουμε ερευνητέες από το Δημόσιο, σύμφωνα με το Ν.Δ.4433/ 
64, τις παρακάτω περιοχές της νήσου Άνδρου του Νομού Κυκλάδων: 

1.1. Περιοχή Α: 


Τ.Σ.Α. 

Χ=-11350 

Ψ=+19350 

Τ.Σ.Β. 

Χ=-14250 

Ψ=+16950 

Τ.Σ.Γ. 

Χ=-9600 

Ψ=+13750 

Τ.Σ.Δ. 

■Χ=-5900 

Ψ=+15000 

Τ.Σ.Ε. 

Χ=-5300 

Ψ=+16900 

Τ.Σ.Α. 

Χ=-11350 

Ψ=+19350 

Εμβαδόν: 22.400 στρέμματα περίπου 
1.2. Περιοχής Β: 

Τ.Σ.Α. 

Χ=-24900 

Ψ=+19300 

Τ.Σ.Β. 

Χ=-18000 

Ψ=+26750 

Τ.Σ.Γ. 

Χ=-15300 

Ψ=+26850 

Τ.Σ.Α. 

Χ=-24900 

Ψ=+19300 


& δια της παραλίας στο αρ- 
χικό . 


& δια της παραλίας στο 
& δια της παραλίας στο 


Εμβδόν 25.100 στρέμματα περίπου. 

Οι παραπάνω αζιμουθιακές συντεταγμένες έχουν εξαρτηθεί από το 
Εθνικό Τριγωνομετρικό Δίκτυο και αναφέρονται στο Κ.Φ.Χ. κλιμ. 
1:100.000 με Ε=+37°45’ και Μ=+1°15\ 

Αναστέλλουμε την ισχύ των διατάξεων του Μεταλλευτικού Κώδικα 
που αφορούν στην υποβολή αιτήσεων προς τον αρμόδιο Νομάρχη, για 
χορήγηση άδειας μεταλλευτικών ερευνών μέσα στις παραπάνω περιο¬ 
χές. για τρία χρόνια από την ημερομηνία δημοσίευσης της απόφασης 
αυτής στην Εφημερίδα της Κυβέρνησης. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κοινοποιηθεί όπου πρέπει. 

Αθήνα, 3 Νοεμβρίου 1988 

Ο ΥΠΟΥΡΓΟΣ 

ΑΝ. ΠΕΠΟΝΗΣ 
-♦- 

Αρι‘0. 6072 (11) 

Ψήφιση νέου Οργανισμού Εσωτερικής Υπηρεσίας Νομού Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις των Νόμων 1188/1981 «περί κυρώσεώς του κώδι- 
κος περί καταστάσεως προσωπικού ΟΤΑ» και 1586/1986 «περί βαθ¬ 
μολογικής διάρθρωσης των θέσεων του Δημοσίου, Νομικών Προσώπων 
Δημοσίου Δικαίου και των ΟΤΑ και άλλες διατάξεις» του Π. Δ/τος 
37α/1987. 

2 Την 53560/59/6.8.1986 γενική διαταγή του Υπουργείου Εσω¬ 
τερικών και το αριθ. 4403/20.1.1988 τηλετύπημα του ίδιου Υπουρ¬ 
γείου, σχετικά με την ψήφιση Ο.Ε.Υ. του Ο.Τ.Α. 

3. Την 2/31.5.1988 (θέμα 8ο) γνωμοδότηση του Υπηρεσιακού 
Συμβουλίου των Ο.Τ.Α. Ν. Ζακύνθου. 

4. Την 23/14.11.1986 απόφαση του Κοινοτικού Συμβουλίου Κυ¬ 
ψέλης, σχετικά με το αντικείμενο του θέματος, αποφασίζουμε: 

Εγκρίνουμε την 23/14.11.1986 απόφαση του Κοινοτικού Συμβου¬ 
λίου Κυψέλης, που αφορά την ψήφιση του νέου Οργανισμού Εσωτερικής 


Υπηρεσίας της Κοινότητας Κυψέλης ως κατωτέρω: 

Άρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Διοικητική Υπηρε¬ 
σία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Οι θέσεις του προσωπικού της Κοινότητας διαρθρώνονται και διαβι¬ 
βάζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α) Μία (1) θέση Γραμματέα, κατηγορίας ΔΕ του κλάδου ΔΕ 1 Διοικη¬ 
τικού με βαθμό Γ' - Α'. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για το διορισμό, τα καθήκοντα, τους περιορισμούς, το χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης την ιατροφαρμακευτική περίθαλψη νοσοκομειακή, τα έξοδα 
κηδείας των μονίμων υπαλλήλων που προβλέπονται από τον οργανισμό 
ρυθμίζονται από τις διατάξεις του Ν. 1188/1981 και διαταγμάτων 
που εκδίδονται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑΣ 
Στην αρμοδιότητα της διοικητικής υπηρεσίας ανήκουν: 
α) ΓΡΑΜΜΑΤΕΑΣ ΚΟΙΝΟΤΗΤΑΣ 

α) Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β) Η μέριμνα για την τήρηση και διαφύλαξη των προβλεπομένων 
από το νόμο βιβλίων της Κοινότητας, των φακέλων του αρχείου και τη 
σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της, αφού προηγουμένως τεθεί υπόψη του Προέδρου χωρίς καθυστέ¬ 
ρηση και γίνουν οι δέουσες ενέργειες. 

δ) Η τήρηση των πρακτικών των συνεδριάσεων του Κοινοτικού Συμ¬ 
βουλίου, η καταχώρησή τους στο βιβλίο πρακτικών αυτού, η μέριμνα 
για την υπογραφή του και η έκδοση αντιγράφων. 

ε) Η κατάρτιση με τον Πρόεδρο σχεδίου του προϋπολογισμού της 
Κοινότητας, η σύνταξη και η συνυπογραφή με τον Πρόεδρο της Κοινό¬ 
τητας των βεβαιωτικών καταλόγων, επιβολής, βεβαιώσεως και ει- 
σπράξεως των εν γένει κοινοτικών εσόδων και η διεξαγωγή της εν γένει 
λογιστικής υπηρεσίας της Κοινότητας. 

στ) Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων της Κοινότητας. 

ζ) Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η) Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ) Η φροντίδα για τή λειτουργία των υπηρεσιών της Κοινότητας, 
ύδρευσης, φωτισμού, άρδευσης, γυμναστηρίου, ως και πάσης άλλης δη- 
μιουργηθησομένης υπηρεσίας στο μέλλον. 

ι) Η τήρηση και φύλαξη των μητρώων αρρένων, δημοτολογίων και 
ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από νόμους, διατάγ¬ 
ματα κ.λπ. 

Άρθρο 5 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ζάκυνθος, 20 Οκτωβρίου 1988 

Με εντολή Νομάρχη 
Ο Διευθυντής 
ΜΙΧΑΗΛ ΡΑΓΚΑΣ 

Αριθ. Γ. 13565 (12) 

Μεταβίβαση κοιν. έκτασης αγρ/τος Ν. Ηρακλείτσας στην, ομώνυμη 
Κοινότητα Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Νόμο 3200/55 «περί διοικητικής αποκεντρώσεως», σε συν¬ 
δυασμό προς τα από 28.6.55 και 23.11.56 Β.Δ. «περί αρμοδιοτήτων 
των Νομαρχών». 

2. Το άρθρο 164 του Αγροτικού Κώδικα. 

3. Το από 18.5.88 τοπ/κό διάγραμμα του Γραφείου Τοπογραφικής 
Ν. Καβάλας στο οποίο απεικονίζεται το αριθ. 1278α τεμάχιο έκτασης 
113.75 τ.μ. της Σ.Δ. έτους 1940 του αγρ/τος Ν. Ηρακλείτσας, που 
διαχωρίσθηκε προκειμένου να μεταβιβασθεί στην ομώνυμη Κοινό¬ 
τητα. 

4. Το αριθ. Δ.Κ. 3037/20.6.88 έγγραφο του Δασαρχείου Καβά¬ 
λας. , | 

5. Το αριθ. Φ. 9.14/5029/9.6.88 έγγραφο του ΕΟΤ, Δ/νσης Του¬ 
ρισμού Μακεδονίας Θράκης. 

6. Το αριθ. 1993/9.6.88 έγγραφο της ΙΗ’ Εφορείας Προϊστορικών 
και Κλασσικών Αρχαιοτήτων Καβάλας. 

7. Το αριθ. 7332/13.7.88 έγγραφο του Τμήματος Πολεοδομίας 
και Π.Ε. Ν. Καβάλας. 

8. Το αριθ. 126870/12.9.88 έγγραφο της Δ/νσης Εγγ. Ιδιοκτη¬ 
σίας του Υπουργείου Γεωργίας, αποφασίζουμε: 

Μεταβιβάζουμε στην Κοινότητα Ν. Ηρακλείτσας κατά πλήρη κυριό¬ 
τητα. χωρίς καταβολή τιμήματος ή άλλης αποζημίωσης, το αριθ. 
1278α τεμάχιο έκτασης 113,75 τ.μ. της Σ.Δ. έτους 1940 του ομώνυ¬ 
μου αγρ/τος, με το χαρακτηρισμό χερσολείβαδο κοινό, όπως αυτό δια¬ 
χωρίστηκε και απεικονίζεται στο σχετικό τοπογραφικό διάγραμμα του 
Γραφ. Τοπογραφικής Ν. Καβάλας. 

Η κυριότητα της παραπάνω κοινόχρηστης έκτασης θα περιέλθει στην 
εν λόγω Κοινότητα από το χρόνο της μεταγραφής της απόφασής μας 
αυτής στα βιβλία του Υποθηκοφυλακείου Παγγαίου που θα γίνει με μέ¬ 
ριμνα της Κοινότητας και μετά τη δημοσίευση της παρούσας απόφασης 
στην Εφημερίδα της Κυβερνήσεως. 

Καβάλα, 21 Οκτωβρίου 1988 
Ο Νομάρχης 

ΘΑΝΑΣΗΣ ΣΕΪΤΑΝΙΔΗΣ 

-♦- 

Αριθ. Ε, 11820 (13) 

Προσαρμογή του Οργανισμού Εσωτερικής Υπηρεσίας (ΟΕΥ) της Κοι¬ 
νότητας Νέου Γυναικοκάστρου Ν. Κιλκίς στις διατάξεις του Ν. 

1586/86. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν 
1476/84 και 153 του ΔΚΚ (ΠΔ 76/85). 

2. Τις διατάξεις του Ν. 1586/86 και ΠΔ 37α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν. 1586/86. 

4. Την 49/88 απόφαση του Κοινοτικού Συμβουλίου Νέου Γυναικο- 
κάστρου που αφορά την τροποποίηση και προσαρμογή του Οργανισμού 
Εσωτερικής Υπηρεσίας της Κοινότητας στις διατάξεις του Ν. 1586/ 
86 . 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 42/88 απόφαση του Κοιν/κού Συμβουλίου Νέου 
Γυναικοκάστρου που αφορά τη προσαρμογή του Οργανισμού Εσωτερι¬ 
κής Υπηρεσίας της κοινότητας Νέου Γυναικοκάστρου στις διατάξεις του 
Ν. 1586/86 όπως αναλυτικά ορίζεται σ’ αυτή, ώστε η διάρθρωση και η 
διαβάθμιση των Υπηρεσιών της Κοιν/τας να έχει ως εξής: 

1) ΔΙΟΙΚΗΤΙΚΟ ΠΡΟΣΩΠΙΚΟ 

Κατηγορία ΔΕ 

Κλάδος ΔΕΙ 

Δύο (2) θέσεις Γραμματέα με βαθμούς Γ - Α 

2) ΠΡΟΣΩΠΙΚΟ ΣΕ ΣΥΜΒΑΣΗ ΕΡΓΑΣΙΑΣ I. Δ. ΑΟΡΙΣΤΟΥ 
ΧΡΟΝΟΥ 

Δύο (2) θέσεις υδρονομέων με σύμβαση εργασίας ΙΔ Αορίστου χρόνου 
αριθ. 258-300 του Ν. 1188/81 οι θέσεις αυτές καταργούνται όταν κε¬ 
νωθούν. 


Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 18 Οκτωβρίου 1988 

Με εντολή Νομάρχη 
Ο Αναπλ. Προϊστάμενος Δ/νσης 
ΓΕΩΡΓΙΟΣ ΣΩΤΗΡΟΠΟΥΛΟΣ 

- ♦ - . 

Αριθ. Ε. 11821 (14) 

Προσαρμογή του Οργανισμού Εσωτερικής Υπηρεσίας (Ο.Ε.Υ) της Κοι¬ 
νότητάς Φανού Ν. Κιλκίς, στις διατάξεις του Ν. 1586/86. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Τις διατάξεις των άρθρων 12 και 320 του Ν. 1188/81, του Ν. 
1476/84 και 153 του Δ.Κ.Κ. (Π.Δ, 76/85). 

2. Τις διατάξεις του Ν. 1586/86 και Π.Δ, 37 α/87. 

3. Τη σύμφωνη γνωμοδότηση του Υπηρεσιακού Συμβουλίου που συ¬ 
γκροτήθηκε σύμφωνα με την παρ. 9 του άρθρου 14 Ν. 1586/86. 

4. Την 20/88 απόφαση του Κοινοτικού Συμβουλίου Φανού που 
αφορά την προσαρμογή του Οργανισμού Εσωτερικής Υπηρεσίας της 
Κοινότητας στις διατάξεις του Ν. 1586/86. 

5. Τις 53560/6.8.86, 75643/16.1.87 και 27111/13.7.87 
εγκυκλίους του Υπουργείου Εσωτερικών, αποφασίζουμε: 

Εγκρίνουμε την 20/88 απόφαση του Κοιν/κού Συμβουλίου Φανού 
που αφορά την προσαρμογή του Οργανισμού Εσωτερικής Υπηρεσίας 
της Κοιν/τας Φανού στις διατάξεις του Ν. 1586/86 όπως αναλυτικά 
ορίζεται σ’ αυτή, ώστε η διάρθωση και η διαβάθμιση των Υπηρεσιών 
της Κοιν/τας να έχει ως εξής: 

1) ΚΑΤΗΓΟΡΙΑ Δ.Ε. 

Κλάδος Δ.Ε1 Διοικητικός. 

Μία (1) θέση (Γραμματέα) με βαθμούς Γ-Α. 

2) ΚΑΤΗΓΟΡΙΑ Υ.Ε. 

Κλάδος Υ.Ε.1 Κλητήρων - Θηρωρών - Γεν. καθηκόντων. 

Μία (1) θέση υπαλλήλου με βαθμούς Δ-Γ. · 

Η απόφαση αυτή να δημοσιευθεί στην Εφημερίδα της Κυβερνήσεως. ·■ 

Κιλκίς 18 Οκτωβρίου 1988 

Με εντολή Νομάρχη 
Ο Αναπληρ. Προϊστ/νος Δ/νσης 
ΓΕΩΡΓΙΟΣ ΣΩΤΗΡΟΠΟΥΛΟΣ . ; 

-♦- 

Αριθ. Ε. 8065 - (15) 

Σύμβαση μίσθωσης έργου στην Κοινότητα Σουνίου. Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις του άρθρου 15 παραγρ. 1 του Ν. 1735/1987 «Για 
τις προσλήψεις στο δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις» και του Π.Δ/τος 
260/1988 (Φ.Ε.Κ, 119 Α). 

2. Τις ανάγκες της Κοινότητας Σουνίου για την εκτέλεση του έργου 
της κανονικής υδροδότησης των κατοίκων της, αποφασίζουμε: 

Καθορίζουμε των αριθμό των προσώπων που είναι απαραίτητο να 
ασχοληθεί με σύμβαση έργου από την Κοινότητα Σουνίου, σύμφωνα με 
τις διατάξεις του άρθρου 681 κ.ε. του Αστικού Κώδικα, ως εξής: 

Ένας (1) υδρονομέας. 

Απαραίτητα προσόντα είναι Απολυτήριος Τίτλος Υποχρεωτικής Εκ¬ 
παίδευσης και ανάλογη εμπειρία. 

Το συγκεκριμένο έργο που πρόκειται να εκτελεστεί είναι η μέριμνα 
για την καλή λειτουργία του υδραγωγείου, ομαλής υδροδότησης των 
κατοίκων της κοινότητας, συντήρησης, καθαρισμού του δικτύου υδρεύ-' 
σεως, χλωρίωσης του νερού καθώς και η λήψη των ενδείξεων των υδρο¬ 
μετρητών και η παρακουλούθηση της καλής λειτουργίας τους. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι κατ’ ανώτατο όριο 12 μήνες. 

Η αμοιβή του δεν μπορεί να υπερβεί τις 550.000 δρχ. 

Η εκτέλεση του έργου θα παρακολουθείται από τον Πρόεδρο της Κοι¬ 
νότητας. 

Ως τόπος εκτέλεσης του έργου ορίζεται η Κοινότητα Σουνίου. 

• Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν στην Κοινότητα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 13 Οκτωβρίου 1988 

Ο Νομάρχη 
Κ. ΓΚΑΓΚΑΣ 

- ♦ - 

Αριθ. 10224 (16) 

Ανάκληση απόφασης διενέργειας αναδασμού στο Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις: 

α) Του Νόμου 3200/1955 περί διοικητικής αποκέντρωσης, όπως 
αυτές τροποποιήθηκαν και συμπληρώθηκαν μεταγενέστερα, 
β) Του Νόμου 674/1977 περί αναδασμού της γής κ.λπ. 

2. Τη 4518/1982 απόφασή μας περί διενέργειας εκούσιου αναδα¬ 
σμού τμήματος περιοχής αγροκτήματος Κορομηλιάς Δομοκού. 

3. Το 3/1983 πρακτικό της αρμόδιας Επιτροπής περί διακοπής των 
εργασιών του πιό πάνω αναδασμού, και 

4. Την 10105/1988 σχετική εισήγηση της Δ/νσης Γεωργίας Φθι¬ 
ώτιδας, από την οποία - για το λόγο ότι μέχρι σήμερα παρήλθε μεγάλο 
χρονικό διάστημα χωρίς να προωθηθεί η διαδικασία του αναδασμού - 
προκύπτει πρόθεση εγκατάλειψης της πραγμάτωσής του, αποφασί¬ 
ζουμε: 

Ανακαλούμε την 4158/1982 απόφασή μας περί διενέργειας εκού¬ 
σιου αναδασμού τμήματος περιοχής αγροκτήματος Κορομηλιάς .Δομο¬ 
κού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Λαμία, 26 Οκτωβρίου 1988 
Ο Νομάρχης 

ΑΘΑΝ. ΦΡΑΓΚΙΑΔΑΚΗΣ 

- ♦ - 

Αριθ. 869 (17) 

Χορήγηση άδεια λειτουργίας Ερασιτεχνικής Σχολής Χορού στη Δελα- 
βίνη Πολυξένη του Εμμανούλ. 

Ο ΝΟΜΑΡΧΗΣ ΦΘΙΩΤΙΔΑΣ 

Με την αριθμ. 910/21.10.87 Απόφαση του Νομάρχη Φθιώτιδας, 
χορηγήθηκε άδεια λειτουργίας Ερασιτεχνικής Σχολής Χορού στην Δε- 
λαβίνη Πολυξένη του Εμμανουήλ, με την επωνυμία «8ΑΕϋΤΕ», στη 
Λαμία και στην οδό Υψηλάντη αριθμ. 38. 

Λαμία, 17 Οκτωβρίου 1988 

Με εντολή Νομάρχη 
Ο Προϊστάμενος 
ΘΩΜΑΣ ΧΑΡΩΝΗΣ 

- ♦ - 

Αριθ. 895 (18) 

Χορήγηση άδεια λειτουργίας Ερασιτεχνικής Σχολής Χορού στη ΜΠΑ¬ 
ΝΙΑ Γ4ΝΝΥ σύζ. Σεραφείμ. 

Ο ΝΟΜΑΡΧΗΣ ΦΘΙΩΤΙΔΟΣ 

Με την αριθ. 222/3.3.88 απόφαση του Προϊστάμενου Γραφείου Φυ¬ 
σικής Αγωγής Φθιώτιδας, χορηγήθηκε άδεια λειτουργίας Ερασιτεχνι¬ 
κής Σχολής Χορού στην ΜΠΑΝΙΑ 1ΑΝΝΥ συζ. Σεραφείμ, με την επω¬ 
νυμία «ΖΑΝΕΤ», στη Λαμία και στην οδό Λεωσθένους αριθ. 12. 

Λαμία, 27 Οκτωβρίου 1988 

Με εντολή Νομάρχη 
Ο Προϊστάμενος 
ΘΩΜΑΣ ΧΑΡΩΝΗΣ 

- + - 

Αριθ. 157484 (19) 

Παραχώρηση δικαιώματος χρήσεως νερού του ρέμματος Ντουρίτσα 
της Αγροτικής περιοχής Αρναίας Ν. Χαλκιδικής». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το ΝΔ 3200/55 περί διοικητικής αποκεντρώσεως. 

2. Το ΝΔ 532/70 περί συμπληρώσεως των διατάξεων περί διοικητι¬ 
κής αποκεντρώσεως. 


3. Το ΒΔ 197/72 περί καθορισμού αρμοδιοτήτων των υφυπουργών, 
προϊσταμένων περιφ. Δ/σεων και μεταβίβασης αυτών και στους Νο¬ 
μάρχες αρμοδιοτήτων του Υπουργ. Εθνικής Οικονομίας. 

4. Το ΝΔ 3881/58 περί εγγείων βελτιώσεων. 

5. Το ΝΔ 608/48 περί διοίκησης και διαχείρισης των προς άρδευση 
χρησιμοποιουμένων υδάτων. 

6. Το ΝΔ 1232/82 περί επαναφοράς σε ισχύ τροποποίηση και συ¬ 
μπλήρωση των διατάξεων του ΝΔ 4352/64 και άλλες διατάξεις. 

7. Τις αιτήσεις των ενδιαφερομένων με αριθ. 157484/9.9.88. 

8. Την υπ’ αριθ. 61/1988 νομότυπη απόφαση του Δημοτικού Συμ¬ 
βουλίου Αρναίας.' 

9. Την σχετική εισήγηση του Τ.Ε.Β. Χαλκιδικής, αποφασίζουμε: 

1. Αναγνωρίζουμε το δικαίωμα χρήσεως νερού του ρέμματος Ντου¬ 
ρίτσα της αγροτικής περιοχής του Δήμου Αρναίας υπέρ του Κωνσταντί¬ 
νου Χαριστού του Χρήστου για την άρδευση 7 στρεμ. αγρού με δενδρύ- 
λια Ελάτης. 

2. Η υπηρεσία μας διατηρεί το δικαίωμα ανάκλησης της απόφασης 
εφόσον το κρίνει σκόπιμο. 

3. Σε περίπτωση εκτελέσεως Δημοσίου ή Κοινοτικού υδροαδρευτικού 
στην περιοχή, οι ανωτέρω δεν θα έχουν δικαίωμα αποζημίωσης για τυ¬ 
χόν εγγειοβελτιωτικές δαπάνες (αντλιοστάσια-δίκτυα). 

4. Η Υπηρεσία μας επιφυλάσσεται για την καταβολή αντιτίμου στο 
καταναλισκόμενο νερό από τους ενδιαφερομένους εφόσον εφαρμοστούν 
τέτοια μέτρα στον Νομό Χαλκιδικής ή το επιθυμεί ο Δήμος Αρναίας 
Χαλκιδικής. 

5. Την παρακολούθηση της εφαρμογής της απόφασης αναθέτουμε 
στο Αστ. Τμήμα Αρναίας Χαλκιδικής. 

6. Η απόφαση αυτή να δημοσιευθεί στην εφημερίδα της Κυβερνή¬ 
σεως. 

Πολύγυρος, 20 Οκτωβρίου 1988 

Ο ΝΟΜΑΡΧΗΣ 
ΓΙΩΡΓΟΣ ΚΙΡΚΟΣ 

- +- 

Αριθ. 13232 (20) 

Τροποποίηση Διοικητικής Επιτροπής Στρατιωτικών Επιτάξεων Ν. 

Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 23 του Ν. 4442/29. 

2. Το Π.Δ. 115/1984. 

3. Την αριθμ. 2698/15.3.1988 απόφασή μας. 

4. Το αριθμ. Φ. 851/6/24223/2.10.88 έγγραφο του Γ' Σώματος 
Στρατού, αποφασίζουμε: 

Τροποποιούμε μερικά την αριθμ. 2698/15.3.88 απόφασή μας και 
ορίζουμε ως τακτικό μέλος της επιτροπής Στρατιωτικών Επιτάξεων τον 
Ταγματάρχη Κίμωνα Βαφειάδη, Διευθυντή ΔΟΙ/3ης ΤΑΞΥΠ σε αντι¬ 
κατάσταση του Λοχαγού Ιγνατιάδη Σταύρου, που μετατέθηκε και ως 
αναπληρωματικό τον Λοχαγό Πέτσα Γιαννούλη, της 3ης ΤΑΞΥΠ. 

Επίσης ορίζουμε και ως αναπληρωματικό μέλος του Λοχαγού Κων/ 
νου Μανσούδη, τον Ταγματάρχη Ρούσση Σπυρίδωνα, της 3ης ΤΑΞΥΠ. 

Κατά τα λοιπά ισχύει η αριθμ. 2698/15.3.88 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως, 

Πολύγυρος, 27 Οκτωβρίου 1988 

Ο Νομάρχης 
ΓΕΩΡΓΙΟΣ ΚΙΡΚΟΣ 

- 4 - 

Αριθ. Α22/920/αα (21) 

Ανακατάταξη σε ασφ/κή κλάση των μελών του Σωματείου Φορτ/τών 

Κοζάνης «Ο ΑΓΙΟΣ ΝΙΚΑΝΩΡ». 

ΑΠΟΦΑΣΗ 364. 

Το Διοικητικό Συμβούλιο του ΙΚΑ, αφού έλαβε υπόψη του: 

α) Τις διατάξεις του άρθρου 75 Κεφ. Ι' του Κανονισμού Ασφάλισης 
του ΙΚΑ (ΑΥΕ 55575/1.479/18.11.65, ΦΕΚ 816/65 τ. Β’) όπως 
ισχύουν σήμερα. 

β) Την 484/Συν.37/10.12.87 απόφασή του. 

γ) Την 589/Συν.43/19.9.88 πρόταση της Τ.Δ.Ε. του Περ/κού 
Υποκ/τος ΙΚΑ Κοζάνης (έγγραφο Υποκ/τος 11146/26.9.88). 

δ) Την από 6 Οκτωβρίου 1988 εισήγηση της Δ/νσης Ασφάλισης - 

Τμήματος Ασφ. Επαγγ. Κατηγοριών. 

ε) Τη σύμφωνη γνώμη των μελών και του Κυβερνητικού Επιτρόπου 
με την εισήγηση της Υπηρεσίας, αποφασίζει ομόφωνα: 

1) Την ανακατάταξη των μελών του Σωματείου Φορτ/τών Κοζάνης 
«Ο ΑΓΙΟΣ ΝΙΚΑΝΩΡ» από την 14η στην 10η ασφ/κή κλάση, χωρίς 
μεταβολή του αριθμού των ημερών εργασίας στην ασφάλιση (25 κατά 
μήνα) για την από 1.5 - 31.12.88 χρονική περίοδο. 

2) Τη δημοσίευση της απόφασης αυτής στην Εφημερίδα της Κυβέρ- 
νήσεως. 

Αθήνα, 31 Οκτωβρίου 1988 

Ο Διοικητής-Πρόεδρος του Δ.Σ. 

Φ.ΙΩΑΝΝΙΔΗΣ 

-♦- 

Δ ΙΟΡΘΩΣΕΙΣ ΣΦΑΛΜΑΤΩ Ν 

( 22 ) 

Στη 40196/23.9.88 απόφαση του Υπουργού Γεωργίας, που δημο¬ 
σιεύτηκε στο ΦΕΚ 707/26.9.88 (τεύχος Β') και αφορά τη διαπίστωση 
του αναγκαιούντος προσωπικού στον Οργανισμό Βάμβακος για απρό¬ 
βλεπτες και επείγουσες ανάγκες, γίνεται η παρακάτω διόρθωση, στο 
αποφασιστικό μέρος της απόφασης, στην παράγραφο 1: 

Εσφαλμένο: 

«Αποφασίζουμε 

1. Διαπιστώνουμε ότι..καθώς επίσης και να αντιμετω¬ 

πίσει την πρώιμη και αυξημένη παραγωγή βαμβακιού: 

α).β) Δύο (2) Χημικούς ΤΕ». 

Σωστό: 


«Αποφασίζουμε 

1. Διαπιστώνουμε ότι.,καθώς επίσης και να αντιμετώ- 

πίσει την πρώιμη και αυξημένη παραγωγή βαμβακιού, τον έλεγχο και 
την πιστοποίηση του βαμβακόσπορου - ηλιόσπορου και λοιπών ελαιού- 
χων σπόρων σποράς: 

α).β) Δύο (2) Χημικούς». 


(Από το Υπ. Γεωργίας) 

4 - . 


, (23) 

Στην απόφαση Φ48/2531/1988 (ΦΕΚ 722/Τ.Β/4-10-88) του 
Υπουργού Υγείας Πρόνοιας και Κοινωνικών Ασφαλίσεων με θέμα 
«Τροποποίηση Καταστατικών διατάξεων του ΤΑΠ - ΙΛΤ», γίνονται οι 
εξής διορθώσεις: 

1 ..Στην πρώτη σειρά του κειμένου της ως άνω απόφασης, η αρχική 
φράση «Στο Καταστατικό του Τομέα Ασφαλϊσεως...,..» αντικαθίσταται 
με τη φράση «Στο Καταστατικό του Ταμείου Ασφαλϊσεως.» . 

2. Στην παράγραφο 2 περίπτ, ε του κειμένου της απόφασης οι δύο τε¬ 
λευταίες παράγραφοι «όταν πρόκειται για τέκνα» έως «.εφόσον διαρ- 

κεί η ανικανότητα αυτή», γράφονται ως μία ενιαία φράση. 

3. Στην έβδομη σειρά της παραγράφου 3 του κειμένου της απόφα¬ 
σης, η φράση «Σε περίπτωση που το ορφανό και από τους γονείς τέκνο» 
γράφεται «Σε περίπτωση που το ορφανό και από τους δύο γονείς τέκνο». 

4. Στην έβδομη σειρά της παραγρ. 5 του κειμένου της απόφασης, η 

φράση.και κερδίσουν από αυτά ποσό.» γράφεται «και κερδίζουν 

από αυτά ποσό.». 


(Από τη Γενική Γραμματεία Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














